CELEX: 32015R1329
Language: hu
Date: 2015-07-31 00:00:00
Title: A Bizottság (EU) 2015/1329 rendelete (2015. július 31.) a 965/2012/EU rendeletnek az uniós légitársaságok által harmadik országban lajstromozott légi járművek üzemben tartása tekintetében történő módosításáról (EGT-vonatkozású szöveg)

1.8.2015   
            
            
               HU
            
            
               Az Európai Unió Hivatalos Lapja
            
            
               L 206/21
            
         A BIZOTTSÁG (EU) 2015/1329 RENDELETE
   (2015. július 31.)
   a 965/2012/EU rendeletnek az uniós légitársaságok által harmadik országban lajstromozott légi járművek üzemben tartása tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a polgári repülés területén közös szabályokról és az Európai Repülésbiztonsági Ügynökség létrehozásáról, valamint a 91/670/EGK tanácsi rendelet, az 1592/2002/EK rendelet és a 2004/36/EK irányelv hatályon kívül helyezéséről szóló, 2008. február 20-i 216/2008/EK európai parlamenti és tanácsi rendeletre (1) és különösen annak 8. cikke (5) bekezdésére és 10. cikke (5) bekezdésére,
   mivel:
   
               (1)
            
            
               A 965/2012/EU bizottsági rendelet (2) meghatározza a légi járművek biztonságos üzemben tartásának feltételeit. Az említett rendeletet módosítani kell, hogy lehetővé tegye az 1008/2008/EK európai parlamenti és tanácsi rendelet (3) szerint engedélyezett légi fuvarozóknak harmadik országban lajstromozott légi járművek üzemben tartását.
            
         
               (2)
            
            
               A légiközlekedési ágazat és a tagállamok számára elegendő időt kell biztosítani a módosított szabályozói keretekhez történő alkalmazkodásra. Ezért gondoskodni kell megfelelő átmeneti időszak alkalmazásának lehetőségéről.
            
         
               (3)
            
            
               Az e rendeletben előírt intézkedések összhangban vannak az Európai Repülésbiztonsági Ügynökségnek a 216/2008/EK rendelet 19. cikkének (1) bekezdésével összhangban előterjesztett véleményével.
            
         
               (4)
            
            
               Az e rendeletben előírt intézkedések összhangban vannak a 216/2008/EK rendelet 65. cikke alapján létrehozott bizottság véleményével,
            
         ELFOGADTA EZT A RENDELETET:
   1. cikk
   A 965/2012/EU rendelet II. melléklete (ARO rész), III. melléklete (ORO rész) és IV. melléklete (CAT rész) ezen rendelet melléklete szerint módosul.
   2. cikk
   (1)   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2015. október 1-jétől kell alkalmazni.
   (2)   Az (1) bekezdés második albekezdésétől eltérően a tagállamok dönthetnek úgy, hogy a melléklet 2. bekezdése b) pontjának ii. alpontjában rögzített ORO.AOC.110 pont d) bekezdésének rendelkezéseit csak 2017. augusztus 25-től alkalmazzák.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. július 31-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 79., 2008.3.19., 1. o.
   
   
      (2)  A Bizottság 2012. október 5-i 965/2012/EU rendelete a légi járművek üzemben tartásához kapcsolódó műszaki követelményeknek és igazgatási eljárásoknak a 216/2008/EK európai parlamenti és tanácsi rendelet értelmében történő rögzítéséről (HL L 296., 2012.10.25., 1. o.).
   
      (3)  Az Európai Parlament és a Tanács 2008. szeptember 24-i 1008/2008/EK rendelete a Közösségben a légi járatok működtetésére vonatkozó közös szabályokról (HL L 293., 2008.10.31., 3. o.).
   
      MELLÉKLET
      A 965/2012/EU rendelet II., III. és IV. melléklete a következőképpen módosul:
      
                  1.
               
               
                  A II. mellékletben (ARO rész) az ARO.OPS.110 pont a következőképpen módosul:
                  
                              a)
                           
                           
                              A c) bekezdés helyébe a következő szöveg lép:
                              
                                          „c)
                                       
                                       
                                          A sima légijármű-bérbevételi szerződés jóváhagyását fel kell függeszteni vagy vissza kell vonni, ha:
                                          
                                                      1.
                                                   
                                                   
                                                      a légi jármű légialkalmassági bizonyítványa felfüggesztésre vagy visszavonásra került;
                                                   
                                                
                                                      2.
                                                   
                                                   
                                                      a légi jármű szerepel a működési korlátozás alá eső üzemben tartók listáján, vagy olyan államban van lajstromozva, ahol az összes, ezen ország felügyelete alá tartozó üzemben tartó a 2111/2005/EK rendelet szerinti működési tilalom alá esik.”
                                                   
                                                
                                    
                        
                              b)
                           
                           
                              A szöveg a következő e) bekezdéssel egészül ki:
                              
                                          „e)
                                       
                                       
                                          Egy sima légijármű-bérbevételi szerződés ORO.AOC.110 pont d) bekezdése szerinti jóváhagyása iránti kérelem esetén az illetékes hatóságnak biztosítania kell a légi jármű felügyeleti felelősségi körének gyakorlásához szükséges megfelelő koordinációt a légi járművet lajstromozó állammal.”
                                       
                                    
                        
            
                  2.
               
               
                  A III. melléklet (ORO rész) a következőképpen módosul:
                  
                              a)
                           
                           
                              Az ORO.AOC.100 pont c) bekezdésének 2. pontja helyébe a következő szöveg lép:
                              
                                          „2.
                                       
                                       
                                          mindegyik üzemben tartott légi jármű rendelkezik légialkalmassági bizonyítvánnyal (CofA), ahogy azt a 748/2012/EU rendelet előírja, vagy ORO.AOC.110 d) szerinti sima bérbevétel tárgyát képezi; és”.
                                       
                                    
                        
                              b)
                           
                           
                              Az ORO.AOC.110 pont a következőképpen módosul:
                              
                                          i.
                                       
                                       
                                          a b) bekezdés helyébe a következő szöveg lép:
                                          
                                                      „b)
                                                   
                                                   
                                                      Az e rész szerinti engedéllyel rendelkező üzemben tartó nem vehet bérbe olyan légi járművet, amely szerepel a működési korlátozás alá eső üzemben tartók listáján, olyan államban van lajstromozva, ahol az összes, ezen ország felügyelete alá tartozó üzemben tartó működési tilalom alá esik, vagy amelynek üzemben tartója a 2111/2005/EK rendelet alapján működési tilalom alá esik.”;
                                                   
                                                
                                    
                                          ii.
                                       
                                       
                                          a d) bekezdés helyébe a következő szöveg lép:
                                          
                                             „Sima bérbevétel
                                          
                                          
                                                   
                                                      d)
                                                   
                                                   
                                                      A harmadik országban lajstromozott légi jármű sima bérbevételi jóváhagyását kérelmező köteles igazolni az illetékes hatóságnak, hogy:
                                                      
                                                                  1.
                                                               
                                                               
                                                                  olyan operatív igény lépett fel, amely nem elégíthető ki EU-ban lajstromozott légi jármű bérbevételével;
                                                               
                                                            
                                                                  2.
                                                               
                                                               
                                                                  a sima bérbevétel időtartama 12 egymást követő hónap során nem haladja meg a hét hónapot;
                                                               
                                                            
                                                                  3.
                                                               
                                                               
                                                                  biztosított a 1321/2014/EU rendelet vonatkozó rendelkezéseinek való megfelelés; és
                                                               
                                                            
                                                                  4.
                                                               
                                                               
                                                                  a légi jármű a légi járművek üzemben tartására vonatkozó uniós jogszabályoknak megfelelően van felszerelve.”;
                                                               
                                                            
                                                
                                    
                        
                              c)
                           
                           
                              Az ORO.AOC.130 pont helyébe a következő szöveg lép:
                              
                                 „ORO.AOC.130   Repülési adatok figyelése – repülőgépek
                              
                              
                                          a)
                                       
                                       
                                          Az üzemben tartó a 27 000 kg-ot meghaladó legnagyobb engedélyezett felszállótömegű repülőgépek esetében köteles kialakítani és fenntartani egy, a felügyeleti rendszerébe integrált repülésiadat-figyelő programot.
                                       
                                    
                                          b)
                                       
                                       
                                          A repülésiadat-figyelő program nem lehet büntető jellegű, és megfelelő biztosítékokat kell tartalmaznia az adatforrás(ok) védelmére.”
                                       
                                    
                        
            
                  3.
               
               
                  A IV. melléklet (CAT rész) a következőképpen módosul:
                  
                              a)
                           
                           
                              A CAT.IDE.A.100 pont a) és b) bekezdése helyébe a következő szöveg lép:
                              
                                          „a)
                                       
                                       
                                          Az ezen alrészben előírt műszereket és berendezéseket a vonatkozó légialkalmassági előírások szerint kell jóváhagyni az alábbi tételek kivételével:
                                          
                                                      1.
                                                   
                                                   
                                                      Tartalék biztosítékok;
                                                   
                                                
                                                      2.
                                                   
                                                   
                                                      Független hordozható fényforrások;
                                                   
                                                
                                                      3.
                                                   
                                                   
                                                      Pontos időmérő eszköz;
                                                   
                                                
                                                      4.
                                                   
                                                   
                                                      Térképtartó;
                                                   
                                                
                                                      5.
                                                   
                                                   
                                                      Elsősegélycsomagok;
                                                   
                                                
                                                      6.
                                                   
                                                   
                                                      Egészségügyi vészmentő dobozok;
                                                   
                                                
                                                      7.
                                                   
                                                   
                                                      Kézi hangosbeszélők;
                                                   
                                                
                                                      8.
                                                   
                                                   
                                                      Túlélő-felszerelés és jelzőberendezés;
                                                   
                                                
                                                      9.
                                                   
                                                   
                                                      Tengeri horgonyok és nyűgözéshez szükséges felszerelés; és
                                                   
                                                
                                                      10.
                                                   
                                                   
                                                      Gyermek biztonsági övek.
                                                   
                                                
                                    
                                          b)
                                       
                                       
                                          Az ezen alrészben nem előírt és a vonatkozó légialkalmassági előírások szerint nem jóváhagyás-köteles, de a repülés során a fedélzeten elhelyezett műszerekre és berendezésekre az alábbi előírások vonatkoznak:
                                          
                                                      1.
                                                   
                                                   
                                                      az ezen műszerek, berendezések vagy készülékek által megjelenített információkat a hajózószemélyzet nem használhatja a 216/2008/EK rendelet I. melléklete, illetve a CAT.IDE.A.330, a CAT.IDE.A.335, a CAT.IDE.A.340 és a CAT.IDE.A.345 pont előírásainak történő megfelelésre; és
                                                   
                                                
                                                      2.
                                                   
                                                   
                                                      a műszerek és berendezések nem befolyásolhatják a repülőgép légialkalmasságát még üzemszünetek vagy rendellenes működés esetén sem.”
                                                   
                                                
                                    
                        
                              b)
                           
                           
                              A CAT.IDE.H.100 pont a) és b) bekezdése helyébe a következő szöveg lép:
                              
                                          „a)
                                       
                                       
                                          Az ezen alrészben előírt műszereket és berendezéseket a vonatkozó légialkalmassági előírások szerint kell jóváhagyni az alábbi tételek kivételével:
                                          
                                                      1.
                                                   
                                                   
                                                      Tartalék biztosítékok;
                                                   
                                                
                                                      2.
                                                   
                                                   
                                                      Független hordozható fényforrások;
                                                   
                                                
                                                      3.
                                                   
                                                   
                                                      Pontos időmérő eszköz;
                                                   
                                                
                                                      4.
                                                   
                                                   
                                                      Térképtartó;
                                                   
                                                
                                                      5.
                                                   
                                                   
                                                      Elsősegélycsomag;
                                                   
                                                
                                                      6.
                                                   
                                                   
                                                      Kézi hangosbeszélők;
                                                   
                                                
                                                      7.
                                                   
                                                   
                                                      Túlélő-felszerelés és jelzőberendezés;
                                                   
                                                
                                                      8.
                                                   
                                                   
                                                      Tengeri horgonyok és nyűgözéshez szükséges felszerelés; és
                                                   
                                                
                                                      9.
                                                   
                                                   
                                                      Gyermek biztonsági övek.
                                                   
                                                
                                    
                                          b)
                                       
                                       
                                          Az ezen alrészben nem előírt és a vonatkozó légialkalmassági előírások szerint nem jóváhagyás-köteles, de a repülés során a fedélzeten elhelyezett műszerekre és berendezésekre az alábbi előírások vonatkoznak:
                                          
                                                      1.
                                                   
                                                   
                                                      az ezen műszerek, berendezések vagy készülékek által megjelenített információkat a hajózószemélyzet nem használhatja a 216/2008/EK rendelet 1. melléklete, illetve a CAT.IDE.H.330, a CAT.IDE.H.335, a CAT.IDE.H.340 és a CAT.IDE.H.345 pont előírásainak történő megfelelésre; és
                                                   
                                                
                                                      2.
                                                   
                                                   
                                                      a műszerek és berendezések nem befolyásolhatják a helikopter légialkalmasságát még üzemszünetek vagy rendellenes működés esetén sem.”